
ΔΕΛΤΙΟ ΤΥΠΟΥ
«Ο πρίγκιπας και ο φτωχός»

Το ΕΘΝΙΚΟ ΘΕΑΤΡΟ, σε συνεργασία με τη ΒΟΥΛΗ των ΕΛΛΗΝΩΝ έχουν σχεδιάσει και αναπτύξει πρόγραμμα με μία σειρά ζωντανών μεταδόσεων θεατρικών παραστάσεων παραγωγής του Εθνικού Θεάτρου, σε αίθουσες, που θα επιλεγούν σε συνεργασία με τις δημοτικές αρχές διαφόρων πόλεων, απομακρυσμένων από την έδρα του ΕΘΝΙΚΟΥ ΘΕΑΤΡΟΥ στην Αθήνα. Στο πλαίσιο αυτό η Ορεστιάδα είναι μία από τις επιλεγμένες πόλεις που θα γίνει ζωντανή μετάδοση της παράστασης «Ο πρίγκιπας και ο φτωχός» της Τζέμα Κένεντι. Βασισμένο στο έργο του Μαρκ Τουαίην. Μια παράσταση για παιδιά ηλικίας από 6 ετών.
Η μετάδοση θα πραγματοποιηθεί το Σάββατο 16 Μαρτίου με ώρα προσέλευσης 16:30 και ώρα έναρξης μετάδοσης 17:00 στο Πολιτιστικό Πολύκεντρο Ορεστιάδας (Κων/πολεως 59). Είσοδος ελεύθερη.

Ένας δεκαπενταμελής θίασος χαρίζει χρώμα και πνοή σε μια παλιά γκραβούρα… Εκείνη ζωντανεύει για να μας διηγηθεί ένα παραμύθι παλιό κι αγαπημένο. Με ζωντανή μουσική, υπέροχους χαρακτήρες και γοργές εναλλαγές δράσης, το ομώνυμο μυθιστόρημα του μεγάλου λογοτέχνη μάς συστήνεται ξανά. Ένα κλασικό έργο στην πιο γλαφυρή, τολμηρή, επίκαιρη, αλλά και ξεκαρδιστική εκδοχή του.
Υπόθεση
Το έργο μιλά για τη δικαιοσύνη, την κατάχρηση της εξουσίας, την κοινωνική ανισότητα, αλλά και τη φιλία, την αλληλεγγύη, την ελπίδα και το δικαίωμα όλων μας, και ιδιαίτερα των παιδιών, στο όνειρο. Για τη δύναμη της φαντασίας που αποτελεί καταφύγιο και λημέρι όλων μας.
Η σκηνοθετική προσέγγιση της παράστασης ιχνηλατεί μια διαδρομή ανάμεσα από καθρέφτες και είδωλα, ήρωες και αντιήρωες, «πρίγκιπες και φτωχούς». Στο πολυδιάστατο αυτό έργο οι σχέσεις μετατρέπονται σε αντικατοπτρισμούς και μας αποκαλύπτουν πτυχές του εαυτού μας που ίσως αγνοούσαμε. Ήρωες που μοιάζουν εμφανισιακά… Ήρωες που διαφέρουν απόλυτα αλλά βιώνουν παρόμοιες καταστάσεις… Ήρωες που αλλάζουν ρόλους και μιλούν για όλα αυτά που μας χωρίζουν, αλλά ακόμη περισσότερο για όλα όσα μας ενώνουν. 
Το βιβλίο «Ο Πρίγκιπας κι ο φτωχός» του Μαρκ Τουαίην, του πατέρα της σύγχρονης αμερικανικής λογοτεχνίας σύμφωνα με τον  Έρνεστ Χέμινγούεϊ, πρωτοκυκλοφόρησε το 1881 και αποτέλεσε αγαπημένο ανάγνωσμα γενεών και γενεών, ενώ, παράλληλα, γνώρισε πολλές διασκευές για το θέατρο, τον κινηματογράφο, ακόμα και για τα κινούμενα σχέδια. O ίδιος ο συγγραφέας το χαρακτήρισε ως «μια ιστορία για νέους κάθε ηλικίας». 
Ταυτότητα παράστασης
Διασκευή : Τζέμα Κένεντι
Μετάφραση : Αλέξης Καλοφωλιάς
Σκηνοθεσία : Σοφία Βγενοπούλου
Σκηνικά, Κοστούμια : Ελένη Μανωλοπούλου
Κίνηση : Σταυρούλα Σιάμου
Μουσική : Άγγελος Τριανταφύλλου
Φωτισμοί : Αλέκος Αναστασίου
Απόδοση στίχων : Τζούλια Διαμαντοπούλου
Μουσική διδασκαλία : Μελίνα Παιονίδου
Βοηθός σκηνοθέτη : Κατερίνα Σκουρλή
Βοηθός σκηνογράφου – ενδυματολόγου : Έμιλυ Κουκουτσάκη
Σύμβουλος δραματουργικής επεξεργασίας : Κατερίνα Κωνσταντινάκου
Επιμέλεια σκηνικού: Μυρτώ Αναστασοπούλου

Διανομή:
Βαγγέλης Αμπατζής: Αφηγητής, γιατρός, υπηρέτης, Γάλλος  πρέσβης, δικαστής, κρατούμενος, αρχιεπίσκοπος, πλήθος
Μαρία Γεωργιάδου: Μαμά Κάντι, Πλήθος
Γιώργος Δικαίος: Μάιλς Χέντον, Φρουρός της πύλης, Πλήθος
Κωνσταντίνος Ζωγράφος: Τομ Κάντι
Άννα Κλάδη: Μπετ Κάντι, αστυφύλακας, πλήθος
Αθανασία Κουρκάκη: Ελισάβετ, πλήθος
Μάριος Κρητικόπουλος: Αφηγητής, υπηρέτης, Ισπανός πρέσβης, ιππότης με πανοπλία, ράφτης, πλήθος
Λάμπρος Κωνσταντέας: Εδουάρδος
Αθηνά Μουστάκα: ζητιάνα, γυναίκα με το γουρούνι, γριά υπηρέτρια, σύζυγος του Γάλλου πρέσβη, κρατούμενη, πλήθος
Νικόλας Παπαδομιχελάκης: Λόρδος Χέρτφορντ , Δεσμοφύλακας, πλήθος
Τζένη Παρασκευαΐδου: ζητιανα, Ίντιθ σύζυγος του Ισπανού πρέσβη, πλήθος
Γιώργος Πατεράκης: Σπιτονοικοκύρης, Πρωθυπουργός, Χόμπς, Χιού, πλήθος
Κωνσταντίνος Πλεμμένος: βασιλιάς Ερρίκος, Τζον Κάντι, κρατούμενος, φυλακας, πλήθος

μουσικοί επί σκηνής
Νίκος Καρύδης - Μουσικός
Αλέξης Κωτσόπουλος - Μουσικός, ζητιάνος 
Βασίλης Παναγιωτόπουλος – Μουσικός

Φωτογράφος παράστασης: Ελίνα Γιουνανλή

Ο Πρόεδρος της ΔΗΚΕΠΑΟ
Αρχοντίδης Αρχοντής

